
Linnavara kasutusse andmine 

Korraldus kehtestatakse Kohaliku omavalitsuse korralduse seaduse §30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud "Linnavara kasutusse andmise korra" punktide 5.2, 5.2.2, 7.2, 7.2.6, 46, 46.4 alusel 

1. ASJAOLUD JA MENETLUSE KÄIK 

Linnavara- ja Majandusametile laekus taotlus Narva Muuseumi direktorilt, palvega anda tasuta kasutusse hilisema üürilepingu sõlmimise võimalusega Narva linnuse Põhjaõues 5 töökoda üldpinnaga 186,8 m2, tähtajaga 2 aastat, projekti “Narva linnuse Põhjaõue avamine turistidele” raames. Antud pinnal planeeritakse avada käsitööliste töökojad, kus demonstreeritakse ajaloolisi töövõtteid. 


Ruumide üldpind 
186,8 m2 


Arvestuslik üüritasu 
2219,20 krooni kuus ilma km-ta

Narva Muuseumi direktori taotlust arutati Narva Linnavalitsuse linnavarakomisjoni istungil 18.04.2006.a (protokoll nr. 6) ja otsustati: 

1. Nõustuda Narva Muuseumi juhtkonna ettepanekuga linnavara tasuta kasutusse andmiseks kaheks aastaks käsitööliste töökohtade korradamiseks tingimustel, et täpsustatakse iga töökoha pindala. 

2. Narva Muuseumil esitada antud otsus pärast pindade täpsustamist Narva Linnavalitsuse istungile korralduse vastuvõtmiseks. 

Tänaseks on renditavatele töökodadele välja valitud 2 potensiaalset rentnikku ning välja kuulutatud täiendav konkurss ülejäänud kolmele töökojale.
2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 "Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele"; 

Vastavalt "Linnavara kasutusse andmise korra" punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks.”

Vastavalt "Linnavara kasutusse andmise korra" punktidele 7.2.6, 46, 46.4 Linnavalitsuse otsuse alusel võib linnavara kasutusse anda tähtajaga kuni 5 aastat või tähtajatult ja avalikku enampakkumist või eelläbirääkimistega pakkumist korraldamata muudel linna huvidest tulenevatel juhtudel.

3. OTSUS 

Anda avalikku enampakkumist korraldamata kaheks (2) aastaks tasuta kasutusse hilisema üürilepingu sõlmimise võimalusega Narva Muuseumi Põhjaõues, Peterburi mnt. 2 asuvad ruumid üldpindalaga 186,8 m2 alljärgnevalt:

1. MTÜ Narva klubi käsitöö


80137368


39,8 m2
/juriidilise või füüsilise isiku nimi,
 isikukood või registrikood/
/pinna suurus/

2. OÜ Lydia




10856038


36,0 m2
4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast. 

4.2. Narva Linnavalitsuse Linnavara- ja Majandusametil teha korraldus teatavaks Narva Muuseumile ja otsuses märgitud isikutele.

4.3. Korraldus jõustub seadusega sätestatud korras.
